RESOLUCIÓN do 9 de febreiro de 2005, da Delegación Provincial de Ourense, pola que se dispón o rexistro, o depósito e a publicación, no Diario Oficial de Galicia, do texto da acta da comisión negociadora do convenio colectivo para o sector de comercio de elementos do metal da provincia de Ourense para os anos 2004-2005, acordando a actualización dos salarios para o segundo ano de vixencia do convenio.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 18/05/2005

Visto o texto da acta da comisión negociadora do convenio colectivo para o sector de comercio de ele
mentos do metal da provincia de Ourense para os anos 2004-2005 (código de convenio número 3200125, publicado no BOP nº 145, do 26-6-2004), acordando a actualización dos salarios para o segundo ano de vixencia do convenio, subscrito con data 25 de xaneiro de 2005 polos membros da citada comisión integrada, en representación da parte empresarial, pola Asociación Provincial de Empresarios, e da parte social, polas centrais sindicais: UGT, CIG e CC.OO. en representación dos traballadores do sector; e, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo.
Esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, que consta nesta delegación provincial, e notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación (UMAC).
Terceiro.-Dispoñer a súa publicación no BOP e no Diario Oficial de Galicia.
Ourense, 9 de febreiro de 2005.
José Lage Lage
Delegado provincial de Ourense
Acta da comisión negociadora do convenio colectivo do sector de comercio de elementos do metal da provincia de Ourense para os anos 2004-2005.
Pola parte empresarial:
José Luis Diéguez Vázquez.
Pablo Areán.
Carlos Pena.
Isabel Pérez Martínez.
Camilo Sotelo Barroso.
Asesores:
Mónica López Fidalgo.
Julio C. Rodríguez García.
Pola parte social:-Por UGT:
Ángel Feijoo Conde.
Victorino Joaquín Saborido.
Andrés del Río Vázquez.
Carlos Rodríguez Méndez.
Concepción López Caride.-CIG:
Antonio Vázquez Pérez.
José Ramón García González.
María Olga Patau Rodríguez.
Antonio Méndez Álvarez.
Asesor:
Carlos Vázquez Castro.-CC.OO.:
José Gómez Gómez.
Manuel González Cacheiro.
Manuel Doforno Nóvoa.
En Ourense, sendo as 20.30 horas do día 25 de xaneiro de 2005, reúnese nos locais da Confederación Empresarial de Ourense, sitos en praza das Damas nº 1, os membros da comisión negociadora do convenio colectivo do sector de comercio de elementos do metal da provincia de Ourense para os anos 2004-2005, co fin de actualizar os salarios para o segundo ano de vixencia do convenio.
Proponse que, de acordo co establecido no artigo 11 do convenio colectivo, o incremento salarial para o 2005 será o IPC real constatado o 31 de decembro de 2004 máis 0,5 puntos. Tendo en conta que o IPC real foi o 3,2 o incremento que se aplicará é 3,7%.
Por outra parte, en relación co artigo 22, que regula a denominada «gratificación de transporte», e que determina que para o ano 2005 esta gratificación incrementarase na mesma proporción que o salario base, fíxase por este concepto para o ano 2005 a cantidade de 2,72 euros por día traballado. Para efectos exclusivamente do artigo 19, referido a «gratificacións extraordinarias», fíxase como gratificación de transporte a cantidade de 68 euros.
Tendo en conta o anteriormente expresado, chégase ao seguinte acordo: modificación da táboa salarial, actualizada nun 3,7%.
Táboa salarial ano 2005-02-22
-Grupo primeiro: 606,17 euros.
Profesional de oficio de terceira.
Vixilante sereno.
Ordenanza porteiro.
Cobrador.
Conserxe.
Empaquetador.
Mozo.
Telefonista.
Limpadora.
-Grupo segundo: 615,95 euros.
Mozo especializado.
Auxiliar administrativo.
Profesional de oficio de segunda.
-Grupo terceiro: 631,22 euros.
Intérprete.
Delineante.
Escaparatista.
Profesional de oficio de primeira.
Oficial administrativo.
Caixeiro.
Viaxante.
Dependente.
Axudante.
-Grupo cuarto: 693,23 euros.
Xefe administrativo.
Contable.
Xefe de división.
Xefe de taller.
Xefe de persoal.
Xefe de compras.
Xefe de vendas.
Xefe de sucursal.
Xefe de almacén.
Xefe de servizo mercantil.
Encargado de establecementos.
Titulado de grao medio.
-Grupo quinto: 755,27 euros.
Director.
Titulador de grao superior.
E sen máis puntos que tratar, levántase a sesión cando son as 21.00 horas, no mesmo lugar e data establecido ao inicio, redactándose para o efecto esta acta, que, en proba de conformidade, asinan os presentes.